**KÖZLEMÉNY**

**pályázati keretösszeg átcsoportosításáról a 2021-22-KONV és 2021-22-KMR azonosító számú pályázati felhívások között**

A Hajléktalanokért Közalapítvány által **2021-22-KONV** azonosítóval kiírt, „Hajléktalan személyek ellátásának megszervezése a konvergencia régiókban 2021-22.” című pályázati felhívásra beérkezett pályázati programok támogatási döntésre történő előkészítése során az Értékelő Bizottság által a szaktárca felé benyújtott támogatási javaslat **8.439.000 Ft-tal kevesebb, mint a felhívás támogatási keretösszege**. A döntéselőkészítés során forráshiány miatt nem kellett támogatást elutasítani vagy csökkenteni, az egyes programok támogatásának elutasítása vagy a támogatások csökkentéseknek kizárólag szakmai okai vannak.

A szaktárca jóváhagyta, hogy konvergencia régiók támogatása során keletkezett **maradványösszeget a Közép-Magyarországi régió pályázati programjainak támogatásaira** lehessen felhasználni (2021-22-KMR azonosító, pályázati cím: Hajléktalan személyek ellátásának megszervezése a Közép-magyarországi régióban 2021-22.).

Az érintett pályázati felhívások keretösszegeinek alakulása az átcsoportosítással:

|  |  |  |  |
| --- | --- | --- | --- |
| Pályázati azonosító 2021-22- | Támogatási keret összege a pályázati felhívásban  Ft | Átcsoportosított összeg  Ft | Támogatási keret összege átcsoportosítás után  Ft |
| KONV | 139 700 000 | -8 439 000 | **131 261 000** |
| KMR | 139 700 000 | 8 439 000 | **148 139 000** |
| **Összesen** | **279 400 000** | **0** | **279 400 000** |

Budapest, 2021. október 25.

Közalapítványi Iroda